ไฟแนนซ์เชียลไดเจสต์
CCET ออกไปลงทุนฟิลิปปินส์
2 ส.ค. 2555

CCET ออกไปลงทุนฟิลิปปินส์
บริษัท แคลคอมพ์ อีเล็คโทรนิคส์ (ประเทศไทย) หรือ CCET ได้จัดตั้งบริษัทย่อยในประเทศฟิลิปปินส์ที่เมือง Calamba โดยใช้เงินลงทุนไม่เกิน 10 ล้านเหรียญสหรัฐ หรือประมาณ 318.26 ล้านบาท เพื่อวิจัยพัฒนาผลิตภัณท์ การตลาด และผลิต External Hard Disk รวมทั้งสินค้าอิเล็กทรอนิกส์อื่นๆ คาดจัดตั้งแล้วเสร็จไตรมาส 3 ปี 2555
KCE ซื้อหุ้นคืนไม่หยุด
บริษัท เคซีอี อีเลคโทรนิคส์ (KCE) ได้ซื้อหุ้นของบริษัทคืนจากตลาดหลักทรัพย์ครั้งที่ 12 จำนวน 5.753 แสนหุ้น เมื่อวันที่ 31 ก.ค.ที่ผ่านมา ในราคาหุ้นละ 7.457.65 บาท เป็นเงิน 4,349,715 บาท และวันที่ 1 ส.ค. ซื้ออีกจำนวน 2.473 แสนหุ้น ราคาหุ้นละ 7.60 บาท เป็นเงิน 1,884,664 บาท ส่งผลให้บริษัทซื้อหุ้นคืนแล้วทั้งหมด 9.82 ล้านหุ้น หรือสัดส่วน 2.15% ของทุนเรียกชำระแล้ว มูลค่ารวมที่ซื้อคืน 68.60 ล้านบาท ปัจจุบันหุ้นปิดที่ 7.60 บาท ลดลง 0.05 บาท
‘วันชัย พันธุ์วิเชียร’ รวยหุ้น CHUO
นายวันชัย พันธุ์วิเชียร รายงานการได้มาหุ้นบริษัท ชูโอ เซ็นโก (ประเทศไทย) หรือ CHUO เมื่อวันที่ 30 ก.ค.ที่ผ่านมา จำนวน 9.537 แสนหุ้น คิดเป็นสัดส่วน 8.47% ส่งผลให้มีหุ้นทั้งหมดถึง 18.66% ของทุนเรียกชำระแล้ว โดยได้มาสูงสุดในราคาหุ้นละ 15.20 บาท เทียบกับราคาปิดที่ 20.40 บาท วันที่ 1 ส.ค.นี้
นายวันชัยมีกำไรจากการลงทุนครั้งนี้สูงถึง 4.95 ล้านบาท สำหรับการลงทุนเพียง 2 วันเท่านั้น จากวันที่ 31 ก.ค. ราคาหุ้นดีดขึ้นแรงสูงสุด 30% หรือซิลลิงเพิ่มขึ้น 4.40 บาท และวันที่ 1 ส.ค. บวกต่อ 1.20 บาท หรือ 6.25% นับว่าหุ้น CHUO แจกกำไรที่สูงมากกว่าเท่าตัวให้กับนักลงทุนสำหรับการลงทุนเพียง 1 เดือน เพราะราคาเคยเคลื่อนไหวอยู่ต่ำกว่า 9 บาท มาในเดือน มิ.ย.ที่ผ่านมา